Leik - og grunnskóli í Helgafellshverfi – Hönnunarútboð Mosfellsbær óskar eftir tilboðum frá áhugsömum og hæfum ráðgjöfum í hönnun nýbyggingar fyrir leik - og grunnskóla fyrir nemendur á aldrinum 1 - 15 ára í Helgafellshverfi í Mosfellsbæ . Markmiðið er að byggja hagkvæman og vel útfærðan skóla sem mætir þörfum metnaðarfulls skólastarfs . Litið verður til þess að skólinn verði hagkvæmur í rekstri , að hljóðvist , lýsing og loftgæði verði sem best og byggingin í heild sinni falli þannig að umhverfi sínu að auðvelt sé að tengja saman skólastarf , náttúru , umhverfi og samfélag . Mosfellsbær óskar eftir tilboðum frá hönnunarhópum sem samanstanda af eftirfarandi faghönnuðum : Verkfræðihönnuðum Ráðgjöfum í brunahönnun Ráðgjöfum í hljóðvist Samkvæmt áætlun skal fullnaðarhönnun 1. áfanga lokið í desember 2016 en útboð jarðvinnu skal fara fram í október 2016 . Útboðsgögn á geisladiski verða afhent í þjónustuveri á bæjarskrifstofum Mosfellsbæjar , Þverholti 2 frá og með þriðjudeginum 2. febrúar 2016 . Tilboðum skal skilað á sama stað eigi síðar en föstudaginn 18. mars 2016 , kl. 11.00 og þau opnuð að viðstöddum þeim bjóðendum sem þess óska .